Maardus asuva Pirnipuu puiestee elanikud said hiljuti teada, et nende kinnistu kõrvale rajatav tee tuleb peaaegu sama kõrge kui aedade viimane latt. „See tähendab, et meie majade kruntidele satub mustus, lumi, sool jne,“ kurdavad sinna hiljuti kinnisvara ostnud inimesed justkui ühest suust.
Pirnipuu puiesteele kerkivaid uusi maju rajatakse mõnevõrra kõrgemale, ent madalamal paiknevate ridaelamute elanikud on püsti hädas. Majad aadressiga Pirnipuu pst 129, 131 ja 137 asuvad Muuga ja Maardu piiril ning kuuluvad Maardule. Elanikud räägivad, et ostsid siia ridaelamutesse kodud maikuus. See polnud nende jaoks kõige odavam investeering: ridaelamuboksi eest küsiti üle 200 000 euro. „Meile öeldi, et tuleb tee,“ sõnab Anna, kes elab Pirnipuu pst. 137 majas. „Akende all olevat teed reklaamiti meile pigem lisaboonusena. See pidi olema mugav.“